Soong Mei-ling

Soong Mei-ling, ka Soong May-ling (hiina keeles 宋美齡; 5. märts 1898 – 23. oktoober 2003), tuntud ka kui Madame Chiang Kai-shek või Madame Chiang, oli Hiina poliitikategelane, Hiina Vabariigi presidendi Jiang Jieshi (Chiang Kai-Sheki) abikaasa. 

Tema õemees oli Hiina Vabariigi rajaja ja juht Sun Zhongshan (Sun Yat-sen). Soong mängis Hiina Vabariigi poliitikas olulist rolli ja oli ka Fu Jeni katoliikliku ülikooli esinaine. Teise Hiina-Jaapani sõja ajal kutsus ta inimesi üles Jaapani sissetungile vastu astuma. Pärast seda, kui Chiang Kai-Sheki juhitud valitsus Hiina kodusõjas 1949. aastal lüüa sai, kolis abielupaar Taiwanile. Mei-lingi õde Soong Ching-ling jäi Mandri-Hiinasse ja asus kommunistide poolele. Pärast abikaasa surma 1975. aastal kolis ta Ameerika Ühendriikidesse New Yorgi osariiki.

Kategooria:Hiina poliitikud
Kategooria:Hiina üle 100-aastased
Kategooria:Sündinud 1898 
Kategooria:Surnud 2003